Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8587

2. METEOROLÓGIAI IRODÁK 2.1 WAFS produktumok használata 2.1.1 Annak terjedelmét, hogy melyik repülőtéri meteorológiai iroda készít előrejelzéseket és/vagy használ fel WAFC-októl vagy más forrásokból származó produktumokat, az illetékes meteorológiai hatóságnak kell megállapítania. 2.1.2 Ajánlás. – A repülőtéri meteorológiai irodák repülési dokumentáció készítésénél használják fel a világ területi előrejelző rendszerek kibocsátott produktumait 2.1.3 A repülési dokumentáció egységességének és szabványosításának érdekében a kapott WAFS GRIB és BUFR adatokat dekódolni kell szabványos WAFS térképekbe ebben az Annexben szereplő előírásokkal összhangban, és a WAFS előrejelzések eredetijének tartalmát és azonosítását nem szabad módosítani. 2007/70/II. szám 2.2 Illetékes WAFC értesítése szignifikáns diszkrepenciákról WAFS GRIB és/vagy BUFR adatokat használó meteorológiai irodáknak azonnal értesíteniük kell az illetékes WAFC-t, ha, az 1.4 szakasszal összhangban, WAFS adatokra és produktumokra vonatkozóan szignifikáns diszkrepenciákat észleltek vagy jelentettek. Az üzenetet vevő WAFC-nak nyugtáznia kell az átvételt a küldőnek, rövid észrevételezéssel együtt a jelentésről és a tett intézkedésekről, ugyanazokat a kommunikációs eszközöket használva, mint amelyeket a küldő alkalmazott. Ha módosítás kiadásának szükségessége merül fel, az összes felhasználónak műholdas közvetítéssel alkalmas ADMIN közleményt kell továbbítani.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes